b'\n_START_ARTICLE_\n2. armada (NOVJ)\n_START_SECTION_\nZgodovina\n_START_PARAGRAPH_\nZa komandanta je bil imenovan general Ko\xc4\x8da Popovi\xc4\x87, politi\xc4\x8dni komisar polkovnik Bla\xc5\xbeo Lompar, na\xc4\x8delnik \xc5\xa1taba polkovnik Ljubo Vu\xc4\x8dkovi\xc4\x87. Vanjo je bil najprej vklju\xc4\x8den 14. korpus in 1. armadna skupina, nato pa v operativnem pogledu 2. korpus ter 3. in 5. korpus, ki so do tedaj sestavljali sarajevsko operativno skupino. Ob ustanovitvi je armada imela okoli 60.000, v za\xc4\x8detku maja pa \xc5\xbee 110.000 borcev. Do aprila je delovala v severni Bosni, med 1. armado severno od Save in 4. armado v Liki. V sklepnih bojih za osvoboditev Jugoslavije je osvobodila velik del osrednje in zahodne Bosne ter del Hrva\xc5\xa1ke, sodelovala je pri osvoboditvi Zagreba 8. maja in dela Slovenije, kjer je ob koncu vojne ju\xc5\xbeno od Save zajela precej\xc5\xa1ne \xc5\xa1tevilo sovra\xc5\xbenikovih enot.'